b'\n_START_ARTICLE_\nRed Auerbach\n_START_PARAGRAPH_\nArnold Jacob \xe2\x80\x9eRed\xe2\x80\x9c Auerbach (Redas Auerbachas, g. 1917 m. rugs\xc4\x97jo 20 d. \xe2\x80\x93 2006 m. spalio 28 d.) \xe2\x80\x93 NBA klubo Bostono \xe2\x80\x9eCeltics\xe2\x80\x9c prezidentas ir vyr. treneris nuo 1950 iki 1966 m., su komanda nuo 1959 iki 1966 laim\xc4\x97j\xc4\x99s a\xc5\xa1tuonis \xc4\x8dempionatus i\xc5\xa1 eil\xc4\x97s._NEWLINE_1996 m. renkant NBA 50-me\xc4\x8dio Vis\xc5\xb3 laik\xc5\xb3 komand\xc4\x85 Auerbachas buvo atrinktas tarp 10 geriausi\xc5\xb3 NBA treneri\xc5\xb3. Jis m\xc4\x97gdavo u\xc5\xbesidegti pergal\xc4\x97s cigar\xc4\x85, nors rungtyni\xc5\xb3 laikas dar neb\xc5\xabdavo pasibaig\xc4\x99s.\n_START_SECTION_\nTreneris\n_START_PARAGRAPH_\nPrie\xc5\xa1 pradedant darb\xc4\x85 NBA, Auerbachas dirbo trenerio asistentu Duke universiteto krep\xc5\xa1inio komandoje. J\xc4\xaf pri\xc4\x97m\xc4\x97 \xc4\xaf darb\xc4\x85, kad pakeist\xc5\xb3 senstant\xc4\xaf Gerry Gerard, kuriam tuo metu buvo diagnozuotas v\xc4\x97\xc5\xbeiu. Ta\xc4\x8diau Auerbachas universitete neu\xc5\xbesibuvo ir po trij\xc5\xb3 m\xc4\x97nesi\xc5\xb3 paliko komand\xc4\x85, nes nenor\xc4\x97jo eiti pareig\xc5\xb3, kuri\xc5\xb3 jo geras draugas Gerard jau negal\xc4\x97jo atlikti._NEWLINE_Tarp 1947 ir 1949 met\xc5\xb3 jis treniravo Washington Capitols, su kuriais du kartus laim\xc4\x97jo pogrup\xc4\xaf. 1947 m. komandos pasiektas laim\xc4\x97jim\xc5\xb3 procentas (81,7\xc2\xa0%) nebuvo aplenktas net 20 met\xc5\xb3. Ta pati komanda laim\xc4\x97jo 17 i\xc5\xa1 eil\xc4\x97s sezono rungtyni\xc5\xb3 ir iki pat 1969 m. nei viena komandai nepasisek\xc4\x97 pagerinti \xc5\xa1io rezultato. 1949\xe2\x80\x931950 m. jis treniravo Tri-Cities Blackhawks, kurie laim\xc4\x97jo 28 ir pralaim\xc4\x97jo 29 rungtynes, ir tai buvo vienintelis negatyvus sezono rezultatas per vis\xc4\x85 jo karjer\xc4\x85._NEWLINE_Kitais metais Auerbachas \xc4\x97m\xc4\x97si treniruoti Bostono \xe2\x80\x9eCeltics\xe2\x80\x9c, kur jis pasiek\xc4\x97 nepakartojam\xc5\xb3 rezultat\xc5\xb3 kaip profesionalus krep\xc5\xa1inio treneris. Per 20 met\xc5\xb3 treneris Auerbachas laim\xc4\x97jo 938 reguliaraus sezono rungtynes, vieninteliam Lenny Wilkens pavyko j\xc4\xaf pralenkti 1994\xe2\x80\x931995 m. sezono metu. Auerbachas kaip ir Phil Jackson yra laim\xc4\x97j\xc4\x99s NBA \xc4\x8dempionat\xc4\x85 daugiau negu bet kuris kitas treneris \xe2\x80\x93 9 kartus._NEWLINE_Auerbachas kaip treneris buvo pirmasis rasi\xc5\xb3 santykiuose. 1950 m. NBA naujok\xc5\xb3 bir\xc5\xbeos metu jis pakviet\xc4\x97 pirmaj\xc4\xaf juodaod\xc4\xaf Chuck Cooper i\xc5\xa1 Duquesne universiteto atstovauti Celtics klub\xc4\x85. 1963\xe2\x80\x931964 m. sezone Auerbacho startiniame penkete buvo vien juodaod\xc5\xbeiai \xc5\xbeaid\xc4\x97jai su Bill Russell prie\xc5\xa1akyje. Kai Auerbachas pasirinko Russell savo \xc4\xafp\xc4\x97diniu trenerio pareigose, tai buvo pirmas kartas, kad juodaodis tapt\xc5\xb3 JAV profesionalios komandos treneriu. Jis taip pat pa\xc5\xa1auk\xc4\x97 Larry Bird \xc4\xaf savo klub\xc4\x85 metais anks\xc4\x8diau ir tur\xc4\x97jo lukter\xc4\x97ti kol pastarasis baigs savo studijas Indianos universitete.\n_START_SECTION_\nVadovas\n_START_PARAGRAPH_\n1980 m. Auerbachas, kaip \xe2\x80\x9eCeltics\xe2\x80\x9c vadovas, buvo apdovanotas NBA met\xc5\xb3 vadovo prizu. Taip pa\xc4\x8diais metais sporto \xc5\xbeurnalistai j\xc4\xaf i\xc5\xa1rinko vis\xc5\xb3 laik\xc5\xb3 geriausiu NBA treneriu.\n_START_SECTION_\nAsmeninis gyvenimas\n_START_PARAGRAPH_\nGim\xc4\x99s Brukline Auerbach gavo pravard\xc4\x99 \xe2\x80\x9eraudonas\xe2\x80\x9c (Red) d\xc4\x97l to, kad ne\xc5\xa1iojo raudon\xc4\x85 megztin\xc4\xaf. Jis lank\xc4\x97 Seth Low kolegij\xc4\x85 vienerius metus, persived\xc4\x97 \xc4\xaf D\xc5\xbeord\xc5\xbeo Va\xc5\xa1ingtono universitet\xc4\x85, kur\xc4\xaf v\xc4\x97liau baig\xc4\x97._NEWLINE_Prie\xc5\xa1 mirt\xc4\xaf Redas Auerbachas vis dar treniravo jaunim\xc4\x85 savo vardo krep\xc5\xa1inio mokykloje. Jis taip pat vadovavo savo vardo Jaunimo fondui._NEWLINE_Auerbachas mir\xc4\x97 nuo \xc5\xa1irdies sm\xc5\xabgio \xc5\xa1alia savo nam\xc5\xb3 Va\xc5\xa1ingtone 2006 m. spalio 28 d.'